UPM

thumb|right|240px|''UPM-Kymmene'' galvenā mītne (''Biofore'' ēka) Klūvi apkaimē Helsinkos
***UPM-Kymmene Oyj*** (bieži saukts vienkārši par ***UPM***) ir Somijas kokapstrādes uzņēmums, kas ražo galvenokārt papīru un celulozi. Dibināts 1996. gadā apvienojoties *[[Yhtyneet Paperitehtaat]]* ar *[[Kymmene]]*.

*UPM* sastāv no sešām galvenajām biznesa grupām:
* *UPM Fibres*, celuloze un kokmateriāli;
* *UPM Energy*, elektroenerģijas ražošana;
* *UPM Raflatac*, pašlīmējošu etiķešu materiāli;
* *UPM Specialty Papers*, etiķešu papīrs, noņemamais papīrs, smalko papīrs un elastīgais iepakojums;
* *UPM Communication Papers*, grafiskais papīrs reklāmai, žurnāliem, laikrakstiem, mājai un birojam;
* *UPM Plywood*, saplākšņa un finiera izstrādājumi;
* *Other Operations*: *UPM Forest*, *UPM Biofuels*, *UPM Biochemicals* un *UPM Biomedicals*.

*UPM* pieder 43,08 % kapitāldaļu energoražošanas uzņēmumā *[[Pohjolan Voima]]*, kas tam piegādā elektronerģiju.

## Vēsture
1990. gadu sākumā Somijas papīra un celulozes ražotāji *[[Kymmene|Kymmene Oy]]* un *[[Repola|Repola Oy]]* plānoja apvienoties. 1995. gadā abu uzņēmumu akcionāri to atbalstīja, un arī Eiropas Komisija to akceptēja. Abi uzņēmumi sāka darboties kā vienota vienība 1995. gada novembrī, bet oficiāli apvienošanās stājās spēkā 1996. gada 1. maijā.
Jaunā uzņēmuma nosaukums ***UPM-Kymmene*** tika veidots no abu uzņēmumu nosaukumiem: *UPM* (*United Paper Mills* — "Apvienotās papīra fabrikas") bija angliskais nosaukums *Repola* sastāvdaļai *[[Yhtyneet Paperitehtaat]]*, kas līdz 1991. gadam bija patstāvīgs uzņēmums. 1996. gada 2. maijā *UPM-Kymmene* sāka tirgot savas akcijas Helsinku biržā.

1996. gada decembrī investoru grupai *Erikem Luxembourg S.A.* tika pārdotas ķīmisko vielu ražošanas uzņēmuma *[[Kemira Chemicals|Finnish Chemicals Oy]]* visas 50 % *UPM* piederošās daļas.
1997. gadā uzņēmumam *Metsä-Botnia* (tagad *[[Metsä Fibre]]*) tika pārdota Joutseno celulozes ražotne.

2000. gada augustā *UPM-Kymmene* iegādājās Ķīnas papīra ražotāju *Changshu*, tādējādi nostiprinoties Austrumāzijas tirgū. Tajā pašā gadā tika nopirkts Kanādas papīra ražotājs *Repap Enterprises Inc.*
2001. gadā meitas uzņēmums *Shauman Wood* ieguva vairākumu Krievijas finiera ražošanas uzņēmumā *ZAO Chudovo-RWS*, Novgorodas apgabalā. *UPM-Kymmene* pilnībā iegādājās Vācijas papīrfabriku *G. Haindl'sche Papier Fabriken KgaA*. Pēc Eiropas Savienības bažām par monopola izveidošanos *UPM-Kymmene* piekrita divas no sešām *Haindl* fabrikām pārdot konkurentam *[[Norske Skog]]*. Atlikušās četras fabrikas atradās Vācijā Augsburgā, Šongavā un Švettā, kā arī Austrijā Šteirermūlā.

2001. gada janvārī *UPM-Kymmene* reorganizēja savu struktūru, sadalot uzņēmumu četrās galvenās grupās: Papīrs (*Paper*), Konvertēšana (*Converting*), Koksnes produkti (*Wood Products*) un Citas operācijas (*Other Operations*). Citās operācijās iekļauts Meža nodaļa, Nekustamā īpašuma nodaļa un Enerģijas nodaļa. Papīra grupa bija lielākā uzņēmuma vienība ar 25 papīra mašīnām septiņās valstīs. Tajā laikā *UPM* bija lielākais žurnālu papīra ražotājs pasaulē, kā arī lielākais avīžu papīra, augstas kvalitātes papīra un speciālā papīra ražotājs Eiropā.

2005. gadā *UPM-Kymmene* 25 % kapitāldaļu uzņēmumā *Finnish Peroxides* pārdeva Beļģijas uzņēmumam *[[Solvay]]*.
Sakarā ar papīra pārprodukciju pasaulē 2006. gadā tika veikti izmaksu samazināšanas pasākumi; slēgta *Voikkaa* papīrfabrika Kūsankoski. 2007. gadā tika slēgta papīrfabrika Miramiči Kanādā, kas bija iegādāta 2000. gadā.
2008. gadā *UPM* slēdza Kajāni papīrfabriku un Tervasāri celulozes fabriku.
2009. gada decembrī *UPM-Kymmene* daļa celulozes ražotājā *[[Metsä Fibre|Metsä-Botnia]]* samazinājās līdz 17 %; no *Metsä-Botnia* iegūta Fraibentosas celulozes ražotne Urugvajā.

Grafiskā papīra nozarē ražošanas jaudas pārpalikums turpinājās, un 2011. gadā *UPM* iegādājās uzņēmumus *Myllykoski Oyj* un *Rhein Papier GmbH* ar septiņām izdevējdarbības papīra ražotnēm Vācijā, Somijā un ASV.
2013. gadā Francijā *UPM* slēdza *Stracel* papīrfabriku un 2014. gadā — *Docelles* papīrfabriku. 2016. gadā ASV tika slēgta *Madison* papīrfabrika. 2017. gadā tika pārdota *Schwedt* papīrfabrika Vācijā.
2012. gada aprīlī *Metsä-Botnia* kapitāldaļas par 150 miljoniem eiro tika pārdotas *[[Metsä Group]]* mātes uzņēmumam *[[Metsäliitto Osuuskunta]]*.
2015. gadā Lapēnrantas biorafinēšanas rūpnīcā tika uzsākta koksnes biodegvielas ražošana.
Speciālā papīra ražošana tika paplašināta Ķīnā un Vācijā attiecīgi 2015. un 2019. gadā.

2019. gada jūlijā *UPM-Kymmene* paziņoja, ka ieguldīs 2,7 miljardus ASV dolāru eikalipta celulozes rūpnīcā netālu no Paso de los Torosas Urugvajas centrālajā daļā. Jaunā celulozes rūpnīca tika nodota ekspluatācijā 2023. gada aprīlī ar kopējām investīcijām 3,47 miljardu ASV dolāru apmērā, un tās ražošanas jauda bija 2,1 miljons tonnu celulozes gadā. Šī bija otrā *UPM* celulozes rūpnīca Urugvajā pēc *UPM Fray Bentos*, kas ražoja 1,3 miljonus tonnu celulozes gadā.

2020. gadā tika slēgta Kaipola papīrfabrika Somijā.
2020. gada janvārī *UPM* paziņoja, ka investēs 550 miljonus eiro rūpnieciska mēroga biorafinēšanas rūpnīcā, lai masīvo koksni pārstrādātu nākamās paaudzes bioķīmiskajos produktos: bio-monoetilēnglikolā (*BioMEG*) un atjaunojamos funkcionālajos pildmateriālos uz lignīna bāzes. Biorafinēšanas rūpnīcā tiktu ražots arī bio-monopropilēnglikols (*BioMPG*) un rūpnieciskais cukurs. Kopējā biorafinēšanas rūpnīcas jauda būtu  tonnu gadā. Ražotnes atvēršanu plānoja līdz 2023. gada beigām. Kapitāla izdevumu aplēses tika palielinātas līdz 750 miljoniem eiro.

2024. gada 2. janvārī tika pabeigta *Steyrermühl* laikrakstu papīra ražotnes Vācijā pārdošana *HEINZEL* grupai.

## Atsauces

## Ārējās saites
* Uzņēmuma vietne
* ''Kymmene'' vēsture 
* ''UPM-Kymmene'' "ciltskoks"